

Útboð

av telduútgerð til landið

sept. 2021

Innihald

[1 Innleiðing 3](#_Toc83903540)

[2 Útbjóðari 3](#_Toc83903541)

[3 Vavið á útboði 3](#_Toc83903542)

[4 Tíðarætlan 4](#_Toc83903543)

[5 Mannagongd og krøv 5](#_Toc83903544)

[5.1 Krøv til tilboð 5](#_Toc83903545)

[5.1.1 Listi yvir útgerð 5](#_Toc83903546)

[5.1.2 Skipan av innkeypi 5](#_Toc83903547)

[5.1.3 Meting av tilboðum 5](#_Toc83903548)

[5.1.4 Sáttmálalongd 6](#_Toc83903549)

[5.2 Spurningar til útboðstilfar 6](#_Toc83903550)

[5.3 Úrslit av útboð kunngjørt 6](#_Toc83903551)

[6 Fyrivarni, alment innlit, ogn og viðstøða 6](#_Toc83903552)

[6.1.1 Fyrivarni 6](#_Toc83903553)

[6.1.2 Alment innlit 7](#_Toc83903554)

[6.1.3 Ogn og viðstøða 7](#_Toc83903555)

# Innleiðing

Gjaldstovan við Keyp Landsins bjóðar út rammusáttmála fyri keyp av telduútgerð. Útgerðin er tann, ið er nevnd í skjalinum “20210618 - vørulisti – telduútgerð.xlsx”. Veitingin verður fastløgd við einum rammusáttmála við ein veitara.

Útboðið verður gjørt sambært “Rundskriv nr. 9003 frá 1. Juli 2019 um keyp av vørum og tænastum”.

Sáttmálakrøv síggjast í útboðstilfarinum og fylgiskjølum.

Útboðstilfarið inniheldur umframt hetta skjalið, eisini skjølini:

* Fylgiskjal A - “20210618 - Uppskot til rammusáttmála – telduútgerð.docx”
* Fylgiskjal B - “20210618 - vørulisti – telduútgerð.xlsx”

# Útbjóðari

Útbjóðari er Gjaldstovan við Keyp Landsins. Kontaktpersónur er Kim Hansen, Fulltrúi, [kim@gjaldstovan.fo](mailto:kim@gjaldstovan.fo), +298 281581.

# Vavið á útboði

Útboðið viðvíkur allari útgerð, ið er nevnd í fylgiskjal B. Talan er um vanliga teldurútgerð í samband við eitt vanligt arbeiðspláss. Talan er ikki um teldútgerð sum er til serliga nýtslu, t.d. kassatól og maskinur, ið seta serligan tørv til útgerðina.

Stovnar, ið verða partur av sáttmálanum, eru teir, sum eru bundnir av “Rundskriv nr. 9003 frá 1. Juli 2019 um keyp av vørum og tænastum”, undantikið er Sjúkrahúsverkið. Aftrat hesum hava stovnar og onnur, ið ikki eru bundin av rundskrivinum, møguleika at brúka sáttmálan á frívilligum basis.

Gjaldstovan kann ikki tryggja hvussu nógv ella hvør vøra verður keypt sambært rammusáttmálanum. Gjaldstovan hevur gjørt eina meting av, hvussu nógv vit kunnu rokna við verður keypt undir nýggja rammusáttmálanum. Hetta er grundað á tal av starvsfólkum og livitíð á KT-útgerðini.

**Meting:**



Viðtøkan er, at 751 av starvsfólkunum einans brúka farteldu uttan skýggja, t.d. lærarar. 200 teldur eru stationerar, ið ikki eru skrivstovupláss, men t.d. felagsøkir. Restin, tey 1.767, býta seg í tveir líka stórar bólkar, sum velja at nýta ein stóran ella tveir smáar skýggjar.

Er livitíðin 5 ár, so vísa metingarnar:



# Tíðarætlan

|  |  |
| --- | --- |
| Útboð lagt út á keypsportal.fo | 30. sept. 2021 |
| Spurnaðafreist | 22. okt. 2021 |
| Tilboðsfreist | 29. okt. 2021 |
| Avgerð og kunngerð av vinnara | 12 nov. 2021 |
| Rammusáttmálið byrjar | 1. des. 2021 |

# Mannagongd og krøv

Tilboð írokna fylgisskjøl og spurningar skulu sendast umvegis teldupost til [kim@gjaldstovan.fo](mailto:kim@gjaldstovan.fo).

## Krøv til tilboð

### Listi yvir útgerð

Fylgiskjal B - “20210618 - vørulisti – telduútgerð.xlsx” innheldur tær upplýsingar, ið vit seta sum krøv til útgerðina.

Sovítt gjørligt, so er ynski um, at koyra við einum merki pr. vøru.

Fylgiskjal B **skal** fyllast út við teimum upplýsingum, ið vanta. Allar upphæddir **uttan** MVG.

Hevur tilboðsgevari brúk fyri fleiri teigum, ber til at seta inn, og skriva eina viðmerking um innihaldið.

### Skipan av innkeypi

Tilboðtilfarið skal innihalda eitt hugskot um, hvussu tilboðsgevari ætlar sær at skipa innkeypið. Bæði við teksti og myndum.

Vit ímynda okkum eina innkeypssíðu, ið er atkomilig á netinum, og sum einans inniheldur vørur, ið eru partur av rammusáttmálanum.

Sum minimum verður kravt, at alt keyp verður skrásett og at hagtøl eru løtt at gera. Umframt at allar rokningar eru í formatinum OIO-UBL, og at rammuavtala og stovnur framganga aftrat øllum øðrum vanligum fakturauppslýsingum.

Av tí at ein stórur partur av teldunum verða klárgjørdar við hjálp at Microsoft Autopilot (intune), er ynskiligt at veitarin hevur møguleika at skráseta teldurnar í InTune

Sí annars fylgiskjal A, uppskot til rammusáttmála.

### Meting av tilboðum

Tá ið valt verður millum tilboðini, telur Prísur 60%, góðska, logistikkur, skipan av innkeypi o.tíl. 40%.

Prísurin verður roknaður eftir hvat væntaða árliga innkeypið vísur sí talvu omanfyri. Síðan verður latin ein karakterur, har minsti prísur fær 60, og restin fær karakter eftir frymlinum:

At meta um góðskuna o.tíl. verður settur ein bólkur við fólki, ið hava góðan kunnleika til økið. Vøran fær ein karakter frá 0-40.

Tað tilboðið, ið fær hægsta karakter vinnur útboðið og rættin til at gera rammusáttmála.

#### **Útrokning**

Tá vit rokna prísin út fyri eitt tilboð, verður rokna uppá væntað árligt innkeyp, sí talvuna omanfyri.

### Sáttmálalongd

Rammusáttmálin, fylgiskjal A, verður ein sáttmáli við gildistíð á tvey ár við møguleika fyri leingjan á eitt ár.

## Spurningar til útboðstilfar

Um partar av útboðstilfarinum er óskynsamir ella ógreiðir, vilja vit ráða tilboðsgevarum at seta spurningar.

Møguligir spurningar skulu setast áðrenn tíðarfreistina fyri spurningum. Spurningarnir verða svaraðir skjótast møguligt, og lagdir út á Keypsportalin dulnevndir.

Spurningar skulu latast inn umvegis teldupost til [kim@gjaldstovan.fo](mailto:kim@gjaldstovan.fo)

Ynskir ein møguligur tilboðsgevari ein spurnaðarfund, so eru vit á Gjaldstovuni sinnaði til tess.

## Úrslit av útboð kunngjørt

Úrslitið verður kunngjørt á Keypsportalinum og sent øllum tilboðsgevarum umvegis teldupost. Og útboðið er ikki endaligt fyrr enn báðir partar hava skrivað undir rammusáttmálan.

# Fyrivarni, alment innlit, ogn og viðstøða

### Fyrivarni

Tann, ið letur inn tilboð eigur at hugsa um fyrivarni í mun til útboðstilfarið. Eitthvørt fyrivarni viðførir at Gjaldstovan kann vísa burtur innlatið tilboð.

Gjaldstovan tilskilar sær rætt til ikki at taka av nøkrum av innkomnu tilboðum.

Gjaldstovan tilskilar sær rætt til at havna einum tilboð, um vøran, ið verður bjóða framm, er uttan fyri rímiligt mark, tá talan er um góðsku.

Fæst ikki ein sáttmáli við ein veitara, tilskilar Gjaldstovan sær rættin til at býta vørubólkarnar upp í fleiri partar, og samráðast víðari við einstakar tilboðsgevarar við støði í innkomnu tilboðunum.

### Alment innlit

Tann, ið letur inn tilboð eigur at vera varur við, at Gjaldstovan er fevnd av lóg um alment innlit: “Løgtingslóg nr. 133 frá 10. juni 1993 um innlit í fyrisitingina”

### Ogn og viðstøða

Øll innlatin tilboð við fylgiskjølum eru ogn hjá Gjaldstovuni, og verða ikki send aftur til tilboðsgevara.

Innlatin tilboð skulu standa við í 6 mðr. eftir at tilboðsfreistin er farin.